96 
MINDRE PATTEDYR. 
Udstopning og Opstilling 
af mindre Pattedyr. 
De til Udstopning af Pattedyr — indtil en Rævs 
Størrelse — nødvendige Forarbejder samt Operationer 
og Greb er i Hovedsagen de samme, som udfordres 
til Udstopning af Fugle, og udføres i samme Række- 
følge. En grundig Behandling med Arsenik maa frem- 
for alt ikke glemmes. 
Mus, Muldvarp, Flagermus og Pattedyr af lignende 
Størrelse skal udstoppes hurtigst muligt efter Døden, 
da Haarene i Løbet af faa Timer bliver saa løse paa 
Bugen og omkring Skudsaar, at Udstopning bliver 
umulig. 
Flaaningen paabegyndes ved et Snit under Bugen, 
fra Brystbenets bageste Spids til Gatboret, og Skindet 
skilles saaledes fra Kroppen, at Bagbenene kan løsnes 
i Hofteskaalen, hvorefter Halen flaas. Man krænger 
Skindet saa langt ned over Halehvirvlerne som muligt, 
og de kan derefter hyppigt ved Anvendelse af nogen 
Kraft trækkes ud af Skindet; men kan dette ikke lykkes, 
maa Haleskindet skæres op. 
